Miss Universe 1959

Ang Miss Universe 1959 ay ang ikawalong edisyon ng Miss Universe pageant, na ginanap sa Long Beach Municipal Auditorium sa Long Beach, California, Estados Unidos noong 24 Hulyo 1959.

Pagkatapos ng kompetisyon, kinoronahan ni Luz Marina Zuluaga ng Kolombya si Akiko Kojima ng Hapon bilang Miss Universe 1959. Ito ang kauna-unahang tagumpay ng Hapon sa kasaysayan ng kompetisyon. Nagtapos bilang first runner-up si Jorunn Kristjansen ng Noruwega, habang nagtapos bilang second runner-up si Terry Huntingdon ng Estados Unidos.

Mga kandidata mula sa 34 na mga bansa at teritoryo ang lumahok sa kompetisyong ito. Pinangunahan ni Byron Palmer ang kompetisyon.

Kasaysayan

Pagpili ng mga kalahok 
Ang mga kalahok mula sa 34 na mga bansa at teritoryo ay napili upang lumahok sa kompetisyon. Isang kandidata ang nailuklok ng mga pageant organizer upang kumatawan sa kanilang bansa/teritoryo.

Iniluklok si Sodsai Vanijvadhana, isang exchange student sa UCLA, ng mga pageant organizer kasama ang koordinasyon mula sa Royal Thai Consulate sa Los Angeles bilang kandidata ng Taylandiya sa Miss Universe.

Mga unang pagsali, pagbalik, at pag-urong sa kompetisyon 
Unang sumali sa edisyong ito ang Bulibya, Burma, at Luksemburgo, at bumalik ang Austrya, Lupangyelo, Taylandiya, at Turkiya. Huling sumali noong 1954 ang Taylandiya, at noong 1957 ang Austrya, Lupangyelo, at Turkiya. Hindi sumali ang mga bansang Alaska, Australya, Beneswela, British Guiana, Kanlurang Indies, Paragway, Singapura, Suriname, at Tsile sa edisyong ito matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok. 

Dapat sanang kakalahok sa edisyong ito sina Arlenne Nesgitt ng Bagong Silandiya, Christine Matias ng Pilipinas, at Nawal Ramli ng United Arab Republic. Hindi sumali si Christine Matias ng Pilipinas dahil hindi hinihikayat ng Philippine Women's University, ang unibersidad kung saan nag-aaral si Matias, na magsuot ng damit-panglangoy ang mga estudyante nito sa publiko. Si Aida Kadamani ang dapat sanang kandidata ng United Arab Republic sa kompetisyon. Subalit, umurong si Kadamani dahil tumanggi siyang magsuot ng damit-panglangoy sa harap ng mga huradong lalaki. Ang kaniyang kapalit na si Nawal Ramli, ay hindi rin sumali dahil nabigong sagutin ng mga pageant organizer ang mga tanong nito kung siya ay katanggap-tanggap bilang kapalit ni Kadamani. Inaasahan din ang pagsali ng Indonesya sa edisyong ito, ngunit hindi ito nakapadala ng kandidata dahil sa mga protesta laban sa paglunsad ng Miss Indonesia sa Jakarta.

Mga resulta

Mga pagkakalagay

Mga espesyal na parangal

Mga kandidata 

34 na kandidata ang lumahok para sa titulo.

Mga tala

Mga sanggunian

Panlabas na kawing